Downloaded from YTS.MX
Official YIFY movies site: YTS.MX
NETFLIX PREDSTAVLJA
SITNO
Božićno je vrijeme kad se za druge zauzimaš
Kad si najbolji što možeš biti
Božićno je vrijeme kada dijeliš što imaš
Kad si svjestan svake dobrobiti
Božićno je vrijeme kad se daje
To je iskaz ljubavi
Samo takav Božić je pravi
Božić je doba veselja
Ako ste te sreće
Nekima darove nose
A kod drugih prazne ruke
Neki se gozbama časte
A drugi mrve sa stola kupe
Neki imaju, a drugi ne
Mogu te zapasti obje sudbine
Božić je vrijeme da se zapjeva
La-la
Da odjeknu sva zvona crkvena
Din-don
Božićne jelke okupane u sjaju
Djeca se igraju, psi laju
Da srce bude puno svima
To je moć koju Božić ima
Božić na trgu ovo je
Svi skupili su se
Smiju se, pjevaju, zvona se čuju, sva se lica osmjehuju
Kaput, kape i to sve
I termorublja nađe se
Kuglice birane i imela grane
To je Božić na trgu
I meni treba imela!
Briga za bližnjega
Ljubav i empatija
Ljepše je dati, nego primiti
Istina je živa
Oni koji to ne znaju
Ubogi su bili i ubogi ostaju
Odavde moram otići
Nemam zašto čekati
Što je bilo, bilo je, sloboda čeka me Odavde moram otići
TRGOVINA PRAIRIE VIEW
Božić na trgu ovo je
Brige zaborave se sve
Krasan dan!
Darovi se razmjenjuju, božićnih pjesama jeka
Ljubavnici šeću u zagrljaju
Romantično!
Svjetla jarka, grudama čarka. Pazi, tebe ciljaju!
Oko!
Prijatelji i susjedi izvode ludorije Božić na trgu, eto gle
Sretan Božić, Felicity.
U povjerenju, gđa Hampton…
zaboravila je staviti smokve u smokovnjaču!
Moram otići odavde
Imam kad, kako i čime
Znam da s uma ću sići, odavde ja moram otići
Idemo.
Regina, jeste li sigurni da želite deložirati cijeli grad baš uoči Božića?
-Zar ne izgledam sigurno? -Po tome kako stupate, da.
Ako smijem reći…
Hvala što ste kupovali kod nas.
Pa-pa, ljepotice.
Nazdravimo najboljem božićnom daru koji smo si dali.
Nema toga paketića koji se može mjeriti s liječenjem neplodnosti.
Možda onda i mi
Djetešce ćemo dobiti
Kakav bi divan dar to bio
-Možda trojke? -Prikoči!
Dugo već čekamo sada, ali ne umire nada
Da od dueta postanemo trio
Da bar do sljedećeg Božića
Nas zapadne ta sreća
I ostvari nam se želja najveća
Naše djetešce
-S tvojim usnama -I tvojim očima
Kucnimo se, nada ne umire
Regina Fuller?
Od pokopa vašeg oca prošlo je šest mjeseci.
Nedostaje nam. Kako ste vi?
Sad sam načisto.
Obavijestiti vas moram, vi ste pastor ipak
Ovaj grad se prodaje, pa da ubrzamo postupak
Ja imam ovlasti uručiti ovu deložaciju
Usto mastan dobit ćete ček da ublaži tu nezgodaciju
Nije valjda! Prodajete naš grad?
Konglomeratu Cheetah Mall.
Upravo stojimo nasred budućeg najvećeg trgovačkog centra u sredini SAD-a.
Do kraja godine potpisujem.
Pa tko bi to ljudima učinio za blagdane?
Bogataši s poreznim olakšicama!
Sretan Christian, pastore Božić.
Imate sitno?
Božić na trgu ovo je
Oprostite, ne!
-Uhvati me! -Žalim.
-Oho-ho, veselo! -Žao mi je.
-Svuda šaljivčine. -Ispričavam se!
-Kesteni se peku. -Pardon!
-Ima ih za sve. -Žalim!
-Plešu svi, radosni. -Oprostite.
Božić na trgu to je
Za Božić se uljepšaj ti, ušminkaj sto na sat
Obaveze izbjegni, posao zaboravi, nisi automat
Za Božić slavlje sveopće Ako mene pitate, ja sam za
-To je moć koju Božić ima -Ima, o da, ima
To je moć koju Božić ima
Ima, o da, ima
Tko se jače natapira, njemu dara dva.
Margeline, da objesim imelu?
-Strašno mi je žao! -Zbog čega?
Margeline, nema rasprave
Iako smo prijateljice i ovdje smo skupa odrasle
Tomu je sad kraj
Do ovog roka se iseli, evo i ček pa se preseli
Vidimo se sutra na frizuri, ne kasni, nego se požuri
Ma molim?
Cheetah Mall je tražio parcelu, a ja sam je naslijedila.
Fullerville je parcela?
Nikad lakši posao nisam sklopila. To je znak da je vrijeme za promjene.
Jedina sam ti prijateljica, ni meni nisi rekla?
Kakva je to… Sačuvaj Bože!
Što će biti s nama?!
Što te spopalo?
Uvijek sam to htio izgovoriti, a nikad nije bilo prilike.
-Odavde moram otići -Božić na trgu
-Nemam što čekati -Svi su na okupu
-Znam da s uma ću sići -Kuglice birane, imela grane
-Odavde moram otići -To Božić je na trgu
U banku!
Pozor svima Novonastalo stanje
Ovaj grad će izbrisati Dajem vam na znanje
Zato novac uzmite sad Ili ga podižite svaki dan
Vi niste George Bailey A život nije divan
Hej! Zar nisi ti na poslu?
-Božić na trgu -Oprosti.
Previše je uspomena starih
DANAS NE RADIM, CARL
I svaka od njih u srce me dira
Grijesi iz prošlosti ne daju mi mira
Vrijeme je da odem
Mislim da bit ću sretnija
Ondje gdje me nitko ne zna
List novi bez poznatih lica
Negdje gdje mogu biti sama
Božićno je vrijeme kad se za druge zauzimaš
Imate li sad sitno?
Božićno je vrijeme kada dijeliš što imaš
Promjena stanja?
Prvi put da ovdje vidimo beskućnicu.
E pa odsad ćete ih bome viđati zato što ih je pun grad!
Moramo otići odavde, tuga nas svladava od te nepravde
Što će biti sada
Ona nas izbacuje iz grada
Moramo otići odavde
Naša prošlost briše se
Teška mućka, njoj se fućka
A mi odavde moramo otići
-Moram otići -To Božić na trgu je
Strašno mi je žao
-Nemam zašto čekati -Vrijeme nam istječe
-Odavde moram otići -Božić na trgu ovo je
Od Božića oprostite se
Božić na trgu
DELOŽACIJA
Pa… veliko je.
Htio sam snažnu poruku.
Misliš da ga vidi iz očeve kuće?
Vidi ga i iz svemira.
Cijeli se grad pouzdaje u mene.
Što ako ih iznevjerim?
Još i gore, ako je ne zaustavimo, iznevjerit ću tebe, ljubavi.
Prestani!
Tvom službovanju i viziji ovoga grada nema se što zamjeriti.
Gdje god bili, nećeš nas iznevjeriti.
Meni se učinilo baš obrnuto.
Kako to misliš?
Htio si biti muž i otac, ništa drugo.
Nisam znala
da će mi biti tako teško
ispuniti taj tvoj drugi san.
Ljubavi…
Nisam htio biti muž i otac.
Htio sam biti tvoj muž
i otac našoj djeci ako su nam suđena.
A ako nisu,
ti ćeš biti divna majka djeci,
odakle god da dođu.
-Ali… -Ne.
U našem bračnom zavjetu nema ali.
Što bi rekla da ti kažem da slađa si i od šećera?
To laž je obična, ali baš ti hvala
Pusti sad šećer!
-Ja volim slatko. -Znam.
Što bi rekla da ti kažem da si ljubav mog života
Znam, divota Ali opet pitam, zašto
Nije mi jasno zašto
E pa evo zašto.
Tijelom i dušom prelijepa si ti
Bez tebe život ne mogu zamisliti
Naša ljubav nije kao ostale, drukčije imamo ideale
Mog svijeta ti si središte
Ti si pjesma koju srce moje pjeva danju i noću
Oči imam samo za tebe
Gitara si čiji zvuk razbija moju samoću
U harmonijama nižemo melodije svoje
Što bih ja bez tebe, zlato moje?
Molim se da prebrodimo sve životne oseke i plime
U mojim molitvama uvijek je tvoje ime
Ti si moja stijena
Moj jastuk mekan
Zahvaljujem od srca Bogu
Što za blagoslov mi dade tebe
O takvima kao mi snimaju filmove
Pjesnici i pjevači pišu stihove
Srce, duša, život zbog tebe su mi puni
Sreća što uz mene si ti
Vjeruj mi
Tvoj ću oslonac uvijek biti
Oko tebe vrti se moj svijet
Jedino tebi ne mogu odoljet'
I da, malo je falilo da zaboravim
Ja te volim
Ti si pjesma koju srce moje pjeva danju i noću
Oči za tebe imam samo
Gitara si čiji zvuk razbija samoću
I samo da znaš, voljet ću te zauvijek
Uz tebe uvijek i vječno
Nas dvoje zajedno
Ništa me odvojiti ne može
Od tebe
Kasniš!
Trideset sekundi.
Cijenila bi tih 30 sekundi da su ti posljednje u životu.
Da posljednjih 30 sekundi života slušam tebe kako prigovaraš,
molila bih se da umrem!
Samo da uručim još jednu obavijest o deložaciji
i onda dižem sidro iz ovoga grada.
Carl je jučer zatvorio trgovinu.
Pa bio je kod zubara.
Radije je izvadio zubni živac nego da tebe gleda.
Opet ćeš mu slomiti srce.
Ma! To je samo posao.
E pa prvi put nije bio samo posao.
Srednjoškolska ljubav, skrivali ste se od tvog tate.
Bio je lud za tobom.
Dobit će velikodušan ček kao i svi ostali.
Dobro znaš da se to čini puno
sve dok se ne moraš preseliti i pokrenuti novi posao!
Znaš li ti da će se ljudi oporavljati godinama?
-Nisam znala da ćeš me rešetati. -E pa eto.
Pastor Christian organizira otpor.
A onaj gazda odozgo je na njegovoj strani.
Neka onda to gazda odozgo i riješi.
Grom će u tebe puknuti.
Hej, daj olabavi
Daj se opusti
Ja sam ti prijateljica
Ehehej, ja dlake na jeziku nemam
Na jedno mjesto šaljem bez pardona, samo budi primadona
Ni okom neću trepnuti
Stara moja, iz dana u dan promatram te ja
Zvocaš i kvocaš svima po glavi
Ali ovo što izvela sad, to može samo gad
Svima koje znaš život razaraš
A da okom nisi trepnula
Regina, gora nego angina, kažu da si babetina
A ja te volim od davnina
Tako te ne doživljavam
Ja te tako ne doživljavam
Psi laju, karavane prolaze.
Ali riječi i djela ljude pokose.
Hej, zamisli se malo nad sobom
Igrale smo se skrivača, a sad si postala spodobom
Ehehej, ti
Onu Reginu vrati mi
Pronađi je da joj kažemo da samilost nije zlo
Pokajat ćeš se ti zbog toga
Prijateljice čuvaš kao zjenicu oka
One ti istinu kažu pa makar te ubola kao žaoka
Ženska glavo, obustavi taj cirkus tašti
Inače prijatelja nećeš imati ni u mašti
Razmisli dobro o tome
Razmisli dobro, razmisli o tome
Regina, nagledala sam se ja promjena tvog ponašanja
Mešetariš u tri čina
Jesi li izgubila kompas?
Ehehej
Sva si puna sebe
Očito će mi uši probiti i bez igle.
Hehej
Skini se drugima s grbače
Kosa mi se digla, makni uvijače.
Hej, otrovna si ubibože
Ovakvo ribanje, i nema više tvrde kože.
To bi znati trebala i sama, znati i sama, aha
Ne moram, neću i ne želim znati, aha
Trebaš znati, moraš znati i pokazati
Malo dobre volje za one ljude dolje
Digni se odmah s tog prijestolja, ovaj grad izbavi iz nevolja
Nemoj biti babetina gora od toksina
Nemoj biti babetina
Gora od toksina
Regina
Babetina
Gora od toksina
Dosta je te pohlepe, Regina.
Pusti ljude na miru, to su tvoji ljudi!
Jako se ponosim
što sam prva žena koja je otvorila svoj lokal na trgu.
A osim toga, prva gradonačelnica Fullervillea,
hvala lijepa!
Ti si otputovala,
davnih dana, a svoju prošlost si odbacila.
Ali moju nećeš!
Kamo ćeš? Nisi mi završila frizuru.
Znaš što kažu, Regina.
Prebogat ili premršav ne možeš biti.
Ali ti…
bit ćeš itekako usamljena.
Sama se friziraj!
Bože blagi!
DR. MARSHALL: NAZOVITE ME
Hej-he, Regina, gubi se!
-Spasimo svoj grad! -Hej-he, Regina, gubi se!
-Gubi se! -Regina.
Da znate, pastor planira sastanak za pružanje otpora Regini
večeras u crkvi.
Iz vas informacije samo pršte!
I drugi put!
Regina.
Cijeli grad će vam se usprotiviti.
Javili smo guverneru, novinarima, sve samo da vas zaustavimo.
Preklinjemo vas, nemojte.
Nju ne vrijedi preklinjati, dušo.
Neće nas ona prodati.
Upozoravam vas:
pred onima kojima je pohlepa važnija od bližnjih trnovit je put.
Onda moram kupiti čvršće cipele.
-Regina, gubi se! -Neće nas ušutkati!
Zar nisi rekao da ti guverner i novinari ne odgovaraju na pozive?
Valjda će Bog oprostiti laž u dobroj namjeri
dok nešto ne smislimo.
Spasimo grad!
Dolazim!
Zdravo, Carle.
Regina.
Dobro izgledaš.
Ti isto.
Vidio sam te na očevom ukopu. Tražio sam te poslije.
Imala sam poprilično posla u kući.
Mogu misliti.
Ta je moja?
Moramo razgovarati.
Zašto to uvijek ružno zvuči?
Carle.
Liječnik ti pogleda karton pa kaže: „Moramo razgovarati.“
-Spremi se za najgore. -Nemoj.
A u braku to znači, ne gine ti bračno savjetovanje!
Nemoj dodatno otežavati.
Samo potpiši ugovor.
Zašto mi se nisi javljala?
Znaš li na koliko mi pisama nisi odgovorila?
I dan danas razmišljam o toj noći.
Suludo, ha?
Ljudi se promijene.
Ne preko noći.
Je li to tatina svjetiljka?
Da, puno sam toga kupio od njega.
To mi je bila izlika da čujem što je novog s tobom.
Još imam onaj poslovni časopis gdje si ti na naslovnici.
Ne znam samo gdje mi je.
„Domaća cura u prvoj ligi.“
Tvoj otac je pucao od ponosa.
-Sigurno ti je čudno opet biti tu. -Idem čim sklopim posao.
Čuo sam.
Nudim ti više nego što ovo vrijedi.
Ne zanima me.
Vrijeme je da se oprostimo od Fullervillea, svi mi.
Ovdje više i ne prodaješ potrepštine.
To je trgovina rabljene robe, puna razbijenih lutaka.
I razbijenih snova.
Ti to tako doživljavaš? Kad bi bar vidjela isto što i ja.
Ovaj servis za čaj, vitrina iznad
Male Mae to su stvari
Georgea Brayforda ručni rad
Njih su se dvoje igrali
Voljela je svog djeda
Od svega srca
A on ju je svojom ljubavi
Na životu htio održati
Lišce njezino drago
I glavica bez kose
Pravili su se da piju čaj
I jedu kruh tobože
Uspomene cijenu nemaju, u srce se spremaju
Vrijede više i od zlata žežena
A ja sam
Čuvar uspomena
Znam da skrivaju blaga nečuvena
I ja ću
Zahvalan biti vječno
Što na čuvanje sam ih dobio
Što jest i što je bilo
Sad i nekad
Uspomene te čuvam ja kao zjenicu oka
Prekasno je. Ugovor…
Svaki predmet, svaka igračka
Svaka svoju priču pripovijeda
Koju samo njezin vlasnik zna
Možeš ih kupiti sve odreda
Skupo ili jeftino
Ali uspomene ne kupuješ uz to
Svete i dragocjene
Naše uspomene nemaju cijene
Hvala nebesima na uspomenama
Carle…
Moj otac…
Iznimno te cijenio.
Možda tvoje uspomene…
Moje uspomene nisu iste kao tvoje.
Samo uzmi ček.
Od tebe bih ček primio samo da…
mogu kupiti ovaj grad i sačuvati što je tvoj otac stvorio.
Felicity će doći po ugovor
pa više ne moramo razgovarati.
Gdje je ona djevojka koju sam znao?
Odavno je otišla.
Jednom, bilo je to davno
Djevojka, biće nadnaravno
Lijepa, pametna i mila
I momak kojemu je bila tiha patnja
Ponudi se da joj bude pratnja
Na plesu gdje mu je srce slomila
Uspomene znaju i za srce ujesti
Da životu staviš točku na i
Najbolje što znaš ih iskoristi
Mi smo
Čuvari uspomena
Lijepih, ružnih, velikih i malih
Radosti i tuge
U nama ožive
I tako opet
I opet
Uspomene
Hej-he, Regina, gubi se!
ODUPRIMO SE REGINI DOĐITE VEČERAS U OSAM
Zar vas nitko nije naučio da je ružno razbacivati smeće po planetu?
A vas nitko nije naučio da ne zabadate nos?
Dobit ću ja od vas sitno, mijenjat će se stanje, ja vam kažem!
Dr. Marshall, ispričavam se.
Regina! Jeste li dobro? Vrludate dok vozite.
Jesam. Nisam. Ma ne znam.
Ona gluparija mi se zalijepila za lice.
Ništa nisam vidjela.
Regina, moramo razgovarati.
Ne, o nalazima vašeg sistematskog.
Svratite k meni u ordinaciju.
Nije primjereno profesionalni razgovor voditi na...
Oprostite, ali jutro mi je bilo jako naporno.
Dakle, guknite.
Žao mi je, ali…
Na CT-u mozga kao da imate nekakvu sjenku.
Sigurno nije ništa, ali preuzet ćemo inicijativu
pa ćemo vas što prije naručiti na novu pretragu u bolnici.
SITNO
Užasno me živcira ona žena!
Koja žena?
Dobro.
Možemo doći sutra. U deset.
Dogovoreno! Vidimo se tad.
Pazite…
kako vozite.
KOD NAS SU I UGOVORI VELIKI
-Regina… -Ne sad.
Dobro.
Sad je prošlo.
Hoću reći, sad je sad.
Ali nije ono sad kad ste rekli „Ne sad.“
Htjela sam reći, ovo je danas stiglo.
Ugovor s Cheetah Mallom. Da vam ne promakne.
Da me ti nisi upozorila, sama ne bih vidjela.
Nema na čemu.
Aha, šala. Mislila sam da ste kao i inače…
Sarkazam. Duhovito.
Htjela sam reći,
možda Cheetah Mall mogu i drugdje izgraditi.
Gdje ne žive ljudi.
-Van! -Evo.
Felicity?
Možeš li uključiti sklopku u razvodnoj kutiji?
Felicity se danas više neće vraćati.
Trebaš svjetlo?
Tko si ti?
Što radiš tu?
Pritisnula sam ovaj gumb koji aktivira nečujni alarm.
Ako je ovo pljačka ili otmica, policajac Bryant stiže za 30 sekundi.
Prvo i prvo, to nije gumb za aktiviranje alarma.
To je pastila za grlo.
A kao drugo,
za one koje otmu obično je netko spreman platiti otkupninu.
A meni se čini da bi svi u ovom gradu samo rekli: „Pa-pa, Regina!“
Tko si ti?
Svatko treba anđela
Bože!
Imam tumor na mozgu.
Svatko treba prijatelja
Haluciniram.
Svatko treba anđela da se uplete
Zato se dr. Marshall zabrinuo za mene.
Bar katkada
A tu i tamo iz raja pošalju poruku
Da nam paučinu u glavi rastrese
Ako si ti glasnica iz raja, onda meni treba promjena adrese.
Znači, ti si anđeo?
Imaš li neko ime?
Pa Anđeo!
Što hoćeš od mene?
Sitnu promjenu!
Zato si ti meni poznata!
Aha, a za tebe sam bila zrak
dok si mislila da sam obična beskućnica.
Pa sam zaključila da trebam skoknuti k tebi da čuješ dvije-tri pametne.
Ne treba meni nitko tko se služi izrazom „dvije-tri pametne.“
Znaš li zašto je tvoj otac svake noći stajao na prozoru?
Uživao je promatrati kako pale svjetiljke na trgu.
Bacanje novca u vjetar.
Htio je da oko trga budu svjetiljke
zbog svoje omiljene priče,
škotske parabole o lučonoši.
Jednom davno živio u selu stari lučonoša.
Svaku večer, kad je Sunce zašlo,
svoju bi luč nosio ulicama
i zastajkivao kod svake svjetiljke da je zapali.
Svjetiljku upali
Da vidiš kuda put te vodi
Za stranputicom ti se ne povodi
I ne daj da te uhvati mrak
Da se smeteš i izgubiš korak
Vatre ljubavi neka buknu
Sjene iz noći neka ustuknu
Buktinje te neka suknu
Svjetiljku upali
Tata?
I svjetlo podari
Iako ga u mraku nisu vidjeli,
po sjaju svjetiljki vidjelo se gdje je sve lučonoša bio.
Svijetlo podari
Kamo god da te put nanese
Neka za tobom iskre se krijese
Svjetionik budi što noći prkosi
Svjetiljku upali
I svjetlo podari
Neka ovo moje svjetlo
Zažari svako tlo
Put neka pokaže
U budućnost svjetliju
Na blagoslov ljudskom rodu
Vatre ljubavi neka buknu
Sjene iz noći neka ustuknu
Buktinje te neka suknu
Svjetiljku upali
I svjetlo podari
Otac ti je posvijetlio put.
Nađi to svjetlo i dovest će te do dijela sebe koji si izgubila.
A što bi to bilo?
Onaj dio koji zna što je sreća.
Drago mi je što si obična halucinacija
tako da ne moram poslušati ništa što kažeš.
Čudne su ti te halucinacije,
iz rukava samo sipaju kojekakve trikove.
Bože blagi!
Bože!
Ako opet budem imala halucinaciju, nadam se samo da neće nositi štras.
Što izvodi, za Božje ime?
Što to radi, koga vraga?
Ucjenjuje nas time
S našeg nas tjera praga!
Ovaj grad naš je svijet
Naša srca, duše, u njemu je sve
Naših prsta deset, i sve drugo što uz to ide
Djecu smo rađali, dobili vozačke
Preboljeli zaušnjake i ospice
I eto sad nje, prokletnice Zla je k'o sam vrag
Nema psovanja u crkvi, kvragu!
Bože, blagoslovi nas i pomozi nam
-Nema gadnije -Škrtije
-Lakomije -Krutije
-Dosadnije -Zle Vještice od Sredine!
Blažena bila!
Zla Vještica od Sredine
Tjera nas s naše djedovine
Samo se za sebe brine
Ta Zla Vještica od Sredine
Građani Fullervillea, moramo se pobuniti i oduprijeti!
Što da radimo? Što? Što?
Ako stavimo glave na kup, smislit ćemo plan da porazimo Reginu.
Razmišljajte. Svaka ideja je dobrodošla!
-A da je pljusnemo? -Ili joj mjeru uzmemo?
Za kostimić?
Treba joj kotao razbiti i metlu spaliti
-Oprljiti joj kosu treba -U klopku uhvatiti kao tetrijeba
Dvije-tri pljuske odvaliti
Zloj Vještici od Sredine toj
-Da je otjeramo otrovnom jabukom? -Kantom vode?
Pomolimo se
Bože, na pravi put izvedi je
Pravi put
-Možda se spotakne -Svucimo je
Zaboga, ne
Možda da je bacimo na gradele
Sasiječemo, prepečemo
Gađamo je grudama od blata i sline
Pljunemo, prokunemo
Ali dobra makljaža joj ne gine
Možda i nije svaka ideja dobrodošla.
Aha!
Najveća Zlica od Sredine je ona
Daj uspori!
Nisam se stigla ni vezati.
Protuzakonito je istodobno voziti i halucinirati.
Nemoj ići na taj sastanak večeras.
Tvoje lice ne žele vidjeti.
Osim s bijelom bradom i crvenom kapom.
Pusti jadne ljude na miru!
Jadne ljude?
Svima sam ponudila poštene i izdašne isplate.
A oni? Urote se protiv mene! E pa pokazat ću im!
Što, svoju mrzovolju?
Nabusitost?
Cijeli grad već te zove Najveća Zlica od Sredine.
Znam da su tumori na mozgu smrtonosni, ali tko bi rekao da su i bezobrazni.
I kičasti!
Ima vještica što bacaju čini Vještica što smrde po kiselini
A među njima dvije su najslavnije:
Zla Vještica od Istoka i Zla Vještica od Zapada
Ali to dva su anđela prema Najvećoj Zlici
Nasred zemlje, u njezinoj sredini
Zla Vještica od Sredine
Tjera nas s naše djedovine
Samo se za sebe brine
Najveća Zlica od Sredine
Muka hvata me od te stare vještice
Na nju se digla hajka hajdučka
-Baš je prava… -Hej!
Najveća Zlica od Sredine
Od babuskare te svima slabo je
Samo nad nama likuje
Zbog nje se pakiramo svi Zadnja smo joj rupa na svirali
Ta zlica, treba joj brnjica Ta vještica, nek' je nosi žutica
Okrutna, bezdušna i gadna Takva ti je starost jadna
Najveća Zlica od Sredine Okrutna, zlobna i grozna
Podmukla, hladna i maliciozna
Dno dna, vještica ta
Od nje nema vještice gore, ona je zlo iz noćne more
Najveća Zlica od…
Mislim da ste htjeli reći, sredine.
Mi o vuku, a vještica na vrata.
Regina Fuller, u tijeku je sastanak.
Na mom posjedu.
Što god da vi mislite o meni,
a čula sam što se šuška,
kad se moj otac prije koju godinu razbolio,
ja sam preuzela odgovornost i brigu za ovaj grad.
Aha, iz svog penthausa u New Yorku!
Donosila sam teške gospodarske odluke koje je moj otac odbijao.
Zatvarala sam poduzeća koja su loše poslovala.
Rasprodavala sam parcele koje su stajale prazne.
To su parkovi, Regina.
Kad je Cheetah Mall javio da želi najveći trgovački centar graditi u sredini zemlje,
znala sam da je to životna prilika.
Prilika da Fullerville uđe u 21. stoljeće.
To je laž.
Čekala si da ti otac umre da nas možeš prodati.
Aha!
To nije prodaja, nego izdaja.
Smatraš da male gradove treba uništiti u ime napretka?
Boli nju briga za napredak, njoj je do novca.
Točno! Čak će nam i groblje buldožeri razrušiti i sravniti!
Zbog tebe će se doslovno svi okrenuti u grobu!
A zbog čega?
Preskupe kave i sto kina u kojima se prodaje sushi?
Iako se meni sviđa preskupa kava i sto kina sa sushijem.
Ali nije to ni do koljena kavi iz kafića.
Hajde, Regina, nije još prekasno.
Večeras imaš priliku za veliko djelo.
Dovoljno je da se predomisliš.
A mogla si zaraditi debeli bonus.
Novi rok
do kojeg se morate iseliti iz kuća sad je Badnjak.
Ma vi se šalite! To je sutra navečer.
Ne šalim se ja.
Nimalo.
Iako je vaš otac umro, njegov duh živi.
Borit ćemo se protiv vas, Regina Fuller! Pružit ćemo otpor!
Ništa nije nemoguće
Samo treba vjere
Nemoj živjeti u okovima
Vjerom ti se odupri njima
Pobjednik je onaj kojemu ne pomanjka čvrstine
Koji se ne boji poletjeti u visine
I otisnuti u širine
Uvijek sam sanjar bila
A snovi ti daju krila
Ali dobio si ih uzalud
Ako u let ne uložiš trud
I zato vežite se čvrsto sad
Letjet ćete kao prije nikad
Prilika vam se evo pruža
Ne dajte da bojazan vas razoruža
Osvojite prvi vrh planine
Sanjari budite što nebo baštine
Vaša djela primjer neka budu
Drugima što još trpe prinudu
Svaki trenutak iskoristite do kraja
Pobjede nema bez pokušaja
Potrudite se svaki dan da se trudite
Ako i padnete, uporni budite
I samo se usudite
Duge sam hvatala
Jednu-dvije u ruku stegla
Za zvijezdama posezala Poneku čak i dosegla
Prehodao sam samotnu dolinu
Nebom letio, verao se uz planinu
Smijati se i plakati sam znao
Ali nikad nisam odustao
I pokušaj, budi prvi na planini
Pokušaj, prvi se do neba vini
Ne slušaj nikog tko ti „ne možeš“ kaže
Dokaži takvom da laže
I iskoristi
Svaki trenutak do kraja
Pobjede nema bez pokušaja
I potrudite se svaki dan da se trudite
Ako i padnete, uporni budite
I samo se usudite
Najteži je korak prvi jer strah ga prati
Ali ako ne pokušaš, nikad nećeš znati
I zato pokušaj na planinu popeti se prvi
Pokušaj se na planinu popeti prvi
I pokušaj, prvi se do neba vini
Ne slušaj nikog tko ti „ne možeš“ kaže
Dokaži takvom da laže
Takvom dokaži da laže
Iskoristi svaki trenutak do kraja
Jer pobjede nema bez pokušaja
Pobjede nema bez pokušaja
Potrudite se svaki dan da se trudite
Ako i padnete, uporni budite
I samo se usudite
Krila raširi i vjeruj u ono što znaš
Ali nikad nećeš znati ako ne pokušaš
Nikad nećeš znati ako ne pokušaš
Nikad nećeš znati
Ako ne pokušaš
Ključevi, ne mogu vjerovati!
Zašto se anđeo ne ukaže kada ti treba posvijetliti?
VESELI LUČONOŠA
ODUPRIMO SE REGINI!
Možda piće pomaže protiv tumora na mozgu.
Ima li koga?
Je li netko unutra?
Ja sam, što ćete?
Nisam sigurna.
Jesam te, ujače Freddy! Dama!
-Ma, mala! -Viski?
Da nisi premlada za šankericu?
Ja sam stara duša.
I tek toliko, da se zna,
ja sam Violet i dovoljno sam stara za napojnice.
Razumijem.
Zašto niste na gradskom sastanku s ostalima?
Došla sam kasnije i otišla ranije.
Diva.
-Molim? -Pa ono.
Tako se dive ponašaju.
Na zabave dođu kasno da mogu privući pozornost.
A onda odu ranije da se zna da idu na neku važniju zabavu.
Ne znam, mene na zabave baš i ne pozivaju.
Ni mene.
Ali kad budem starija, bez mene neće biti zabave.
Gdje si sve to naučila?
Odrastam iza šanka u baru s pristupom internetu.
A što mislite gdje?
Roditelji su ti na velikom gradskom sastanku?
Tata.
Mama je umrla kad sam bila mala.
I meni je mama umrla u djetinjstvu.
Ja sa svojom razgovaram svaku večer.
Kad nađemo najblistaviju zvijezdu, moj tata kaže:
„Ono je tvoja mama, svijetli da ti pokaže put.“
To kaže čak i kad pokazuje Veneru,
ali to prešutim.
Očito imaš dobrog tatu.
Imam. Kaže da ne želi da odrastem s „traumama.“
Možeš misliti!
Ti ne razgovaraš baš s djecom, je li?
Nisam ni dok sam bila dijete.
Nema veze. To mi je draže nego da me štipaju za obraze
i govore mi kao da sam štene.
Djeci govore kako život sladak je od soka
Od trešanja iz zdjele Ali to su laži bijele
Malo je reći!
Točno tako Više ne znaju istinu reći nikako
Iz iskustva se zna Da je sreća teško dostižna
Točno.
Život nije bajka
Za neke možda je, ali za nas ne
Život dobro mi znamo obadvije
Na svojoj koži osjetile smo ga previše I ne zanimaju nas više
Sve masnice i čvoruge Kojima život služi se
Da nam podijeli lekcije Koje već znamo sve
Ne, život bajka nije
Nije bajka
Da ti stara vještica s bradavicom na nosu ponudi jabuku,
bi li je pojela?
A ako u kući imaš toliko ptica i miševa da mogu otpjevati song iz mjuzikla,
zovi deratizatora!
Nije to bajka za vilu i vilenjaka
Za to breme trebaju ramena jaka
Priče razne, tužna svaka
Dobro mi znamo obadvije
Da život
Život nije
Život bajka nije
Bajka
Život nije bajka
Bajka
Ja neću ljubiti nikakve žapce.
Bajka
Ja neću prati rublje sedmorici lijenih patuljaka.
Bajka
U životu sretan kraj sigurno ne postoji.
Ba…
Molim? Postoji sretan kraj, itekako!
Na kraju budeš sretan ako shvatiš što te usrećuje sad.
Možda svu djecu treba odgajati iza šanka.
Bajka
Pa,
stvarno si odlična…
šankerica.
Koliko sam dužna?
Moj tata svima kaže da kuća časti kad prvi put dođu.
Kaže da se tako razvija biznis.
Ali…
Sad je prekasno.
Najveća Zlica od Sredine sve je izbacila iz grada.
Tako je tvoj tata zove?
Ne baš tim imenom.
Mrzi je i kaže da je ona ubila moju majku.
Kako molim?
Da. Nije ljudima izašla ususret
kad su samo malo kasnili s najamninom.
Pa su morali zatvoriti drogeriju na trgu.
Kad sam imala tri mjeseca, dobila sam tešku groznicu.
Mama je morala po lijek voziti 30 kilometara.
I što je bilo?
Kad se vraćala, digla se oluja.
Odnijela ju je bujica.
Utopila se.
Ja…
Strašno mi je žao.
Niste vi krivi.
Nemojte to reći mom tati,
ali ja ne okrivljujem ni Najveću Zlicu.
Da ja nisam dobila groznicu, mama bi mi još bila živa.
Ne.
Ne!
Je li netko izgubio ključeve?
Otkud ti tu?
Pa…
Žao mi je.
Ne!
Oprostite.
Je li moguće da je istina što mi je rekla?
Da sam im ja život preokrenula?
Možda stvarno jesam najcrnje zlo
Najveća Zlica
O, kako samo boli to
Ali možda
Možda zapravo
Oni imaju pravo
Ocu je molitva najveća
Da podmetne svoja pleća
Kad god, za što god treba
Da ga ništa ne pokoleba
Ni sad ni ikad
Nadati se samo može da njegova suština
Njegova ljubav i toplina
Ostaju baština
Ova je posebna. Visjet će u paviljonu u parku.
Na taj trg će se sjatiti poduzetnici iz cijele zemlje,
u želji da otvore poslovnicu u Kanzasu,
a Fullerville će biti u žiži zbivanja.
Ako cijene zakupa budu male, a nade velike, je li tako?
Ti si moja zvijezda sjajna!
Jednom ćeš ovim gradom ti upravljati.
Skromna i iskrena
Oca ovoga molitva
Bože blagi!
Istina, takav je.
A što ti to radiš?
To je retoričko pitanje, je li?
Zar nije Regina jutros naručena na pregled u bolnici?
Zašto je ti nisi probudila?
Zato što…
Tako je mirno!
Felicity.
Ti pohađaš anđeosku obuku
zato da bi naučila biti anđeo.
Na prva dva ispita već si pala.
A ono plesanje u banci? Majko mila!
Znaš proceduru.
Sva sreća pa ona ne kuha.
Ne opet Anđeoski pravilnik!
ANĐEOSKI PRAVILNIK
14. pravilo, podčlanak F:
„Dok dodijeljeno ljudsko biće ne navedeš da promijeni dušu,
a time navedeš dušu da promijeni um,
status anđela neće biti odobren.“
To sam preletjela.
Felicity, Regina i cijeli Fullerville te trebaju.
Dobro!
-Samo još minuticu… -Ma prihvati se posla!
Bože, baš je naporna!
Regina, jeste li mrtvi?
Da sam mrtva, misliš da bih ti odgovorila?
Oprostite.
Samo što obično spavate vodoravno.
Zašto ste na kauču?
Burna noć.
Zdravstvene pretrage uvijek su nelagodne.
Ti nemaš pojma što ja proživljavam.
Zato te molim da me poštediš
svog neprestanog višenamjenskog blebetanja
dok ne otvorim raspravu
ili bar dok mi ne doneseš kavu.
-Oprostite, baš sam… -Išla po kavu?
Da, kava.
Trebale bismo ubrzo krenuti da u bolnicu stignemo na vrijeme.
Da, brzo u bolnicu,
da što prije doznam da ću umrijeti.
Pa da slavlje u gradu može početi.
Stjerali ste ih u škripac.
Ali Božić je, pa ono, možda…
Pitat ću te što misliš ako budem htjela.
Dobro.
Samo sam htjela reći, na mene se možete osloniti.
Pa naravno. Za to te i plaćam.
A sad mi donesi kavu.
-Samo bih htjela… -Ako želiš prijatelja, nabavi psa!
Ovo je prevršilo mjeru! Sad mi je dosta, perem ruke!
A kamo si ti to krenula?
I ne laži, znaš da čitam misli.
Dajem otkaz!
Ako daš otkaz, nisi ništa bolja od nje.
Molim?!
Otresita je, gruba i bahata. A mane još nisam ni počela nabrajati!
Moraš zanemariti njezine nedostatke.
Ako prihvatiš da čovjeka određuju njegove pogreške,
nikad nećeš doznati kakav je zapravo.
A ni kakva si ti.
Svima anđeo treba
Svima treba prijatelj
Što si spustila taj nos
Pa gdje ti je ponos
Aroma ima lepeza cijela
Kud si baš za kiselu zapela
Ostat ćeš bez čarolije prave Ako se ne okaniš te kuknjave
Pa kako ću se vinuti u zrak ako na zemlju padam samo?
Dođi amo.
Tebi fali malo autoriteta
Uspravi se, sagni, digni
Pirueta!
I u krug opet
Nogu izbaci, s riječi na djela
Pa ti si pripravnica za anđela
Pleši, dušo, pleši!
Tako!
Svima anđeo treba
Svima treba prijatelj
A sad prijeko
Samo meko
Zlato, ako se potrudiš
Skoči pa možda i poletiš
Nikad se ne zna
Ovo je kazna
Zazvoni nekim zvoncem!
A ne, Clarence, uhvati se posla.
Znam da je na jeziku oštra
To bar svatko zna
Svatko, ma nemoj
Dosta je te tvoje dreke
Potegnut ću veze neke
Naporna je, da
Ali kad bi se ohrabrila
Možda narasla bi ti krila
Samo se ti obraćaj njezinom srcu pa će se i um predomisliti.
-Regini anđeo treba -Pa tu sam ja
-Tko zna gdje sve bila je -Nije nju briga
Sigurno je sad klonula
Pogodila ju je ova gungula
Vrijeme je da sreću osjeti konačno
A mi tu možemo pomoći jamačno
Ako riješimo njezine probleme, svima skinut ćemo breme
A svima anđeo treba
Može.
Svima treba prijatelj
Svima anđeo treba
Svima treba…
Kava! Trebam kavu!
Kava!
Odlično.
Razmislila sam o onome što si rekla.
Imaš pravo za pretrage.
Stvarno su nelagodne. Zato sam se otresla na tebe.
Je li to bila isprika?
Obuzdaj se.
Eto vidiš!
Ne opet!
Pusti me na miru!
Bez obzira na to imaš li tumor na mozgu ili ne, još nema one sitne promjene.
A da se ukažeš na nekoj svadbenoj torti ili pramcu broda?
Zašto si spomenula tortu?
Sad sam ogladnjela!
Povratak je sigurno oživio puno uspomena.
Da.
Carlu i meni je stvarno znalo biti lijepo.
Carl vam je bio dečko?
Kad se na prošlost ogledaš
Bila sam zatreskana u njega.
-To vam je bila srednja škola? -Da.
Tu sam bila na svom prvom i jedinom plesu.
Otac me pustio jer je to bio božićni plesnjak.
Sve druge djevojke na plesnjake su išle godinama.
Mom ocu nije bilo drago da imam dečka.
Mislio je da sam premlada.
Moja veza s Carlom bila je posebna.
Ali kad sam vidjela da njoj daje prsten u garderobi,
ostala sam u šoku.
Povrijedilo me to.
Našla sam se u naručju jednog dečka.
Nisam ga ni poznavala.
Ali…
osjećala sam da sam lijepa.
I…
poželjna.
Te noći sam donijela odluku
zbog koje sam se pokajala.
Kad je moj otac doznao da sam trudna, to ga je…
Slomilo.
Rekao mi je da bi najbolje bilo da nakratko nestanem.
Pa sam nestala.
Regina, u bolnici smo.
BOLNICA CLOUD VIEW
Kad se na prošlost ogledaš
Sudbinu svoju otkrivaš
Shvatila sam da sam krivo protumačila Carlove namjere
prema djevojci na plesu.
Onaj prsten namijenio je meni.
Ali…
Nisam Carla više mogla pogledati u oči.
Kad sam rodila,
otac djeteta je prešao na novu djevojku.
I u novi grad.
Čak i da sam znala da me Carl tražio,
tad je već bio kasno.
Ono što je bilo, vrijeme je izbrisalo
Budućnost čeka, imaš li pameti imalo
Promijeni je sad ili nećeš nikad
Zagrliti onog do koga ti je stalo
-Ne! -Vrijeme je.
-Da. -Tata, molim te!
-Nemoj mi odnijeti dijete! -Tako je najbolje.
Bože!
Mrzim te!
Poslije toga nisam više podnosila očevu blizinu.
Pobjegla sam od njega i ovoga grada što sam dalje mogla.
Ali nisi sve vidjela.
Najvažnije je da se Regina nikad ne osjeti posramljeno.
Mali gradovi dugo pamte. Želim da okrene novi list.
Ali kako ću dati da ovo dijete, moje unuče,
da nam ga oduzmu?
Ne znam hoće li mi oprostiti.
Ti si vidjela samo tamu.
Nemoguće je oprostiti drugima ako sebi nisi.
Svi griješe, Regina.
Kad se na prošlost ogledaš
Sudbinu svoju otkrivaš
Nađi svjetlo
i naći ćeš dio sebe koji si izgubila.
Nađi to svjetlo.
Evo vas opet.
Molim?
Sad vidim sve što pokazala mi je
Što loše se činilo, zapravo je dobro
Vremena nemam za gubljenje
Mogu se promijeniti, kaže tvrdoglavo Da nije kasno
A možda
Možda
Ima pravo
Mack, što je bilo?
Išli smo na groblje
da majci na grobu ostavi cvijeće kao svakog Božića.
Ja sam kriv za sve!
Nisi. Sve smo vidjeli na mostu.
Naletio je na vas i samo produžio.
Moja curica!
-Bit će dobro. -Uz tebe smo.
Teško je, ali žilava je ona. Izvući će se.
Što vi znate kako je meni sad?! Ne znate kako bi to bilo izgubiti dijete!
-Znam. -Vozite je u salu 1.
Tražimo pedijatra specijaliziranog za ozljede glave.
Mack zna da ste imali dobre namjere. Zabrinut je.
Primi se telefona, nađi najboljeg pedijatarskog neurokirurga
i dovedi ga.
-Da odem po njega? -Da. Helikopterom ili privatnim avionom.
Cijena nije važna. Neka hitno dođe.
-Zna li se išta? -Dr. Marshall ju je preuzeo.
Bože, neka taj doktor pomogne Violet!
Nije se moglo proći.
Andy je vozio kao luđak da stignemo.
Idemo!
Blažena bila!
Bože!
Anđele,
jesi li tu?
Dobro.
Vjerujem u tebe i molim te. Preklinjem te.
Nije mi stalo do novca, do nekretnina, čak ni do mojih nalaza.
Ako mogu ikako pomoći…
Molim te, reci koju lijepu o meni…
Gazdi gore.
Bila bih ti silno zahvalna. Daj Violet život.
Daj joj moj život.
Prva faza Operacije promjena završena.
-Što je prva faza? -Promijeniti Regini dušu.
Aha. Da.
Znači, druga faza je…
Navesti dušu da promijeni um.
Pa da! 14. pravilo, podčlanak F.
Zar ne moraš ti nekog nazvati?
Bože blagi!
I jest!
Što ću s njom, Bože?
Moja curice
Ti si mi na svijetu sve
Što bih ja bez tebe?
Sam Bog zna
Svjetlo si moje blistavo
Moja svijeća što sja
Gledao sam kako rasteš zdravo
Mislio sam, imam pravo
Prvi ću umrijeti ja
Ali tko to zna?
Violet.
Znam da si mami htjela čestitati Božić.
Pa ako moraš otići k njoj,
razumijem.
Dive uvijek odu ranije.
Da stignu na važniju zabavu.
Bože dragi, nadam se
Ako u snu ona umre
Dok u nebo penje se, želja moja je
U ovom ili onom svijetu
Da ljubav, smijeh, veselje Ostanu ovom djetetu
Nemam veće želje
Samo da budem uz nju
Usliši molitvu očinsku
Dobar dan.
Ja sam dr. Martinez.
Pedijatrijska neurokirurginja iz Kensingtona.
Kensingtona?
To je 150 km odavde.
Očito imate svog anđela čuvara.
-Hoću svratiti u trgovinu. -Otići ću ja po sve što trebate.
Ne trebam ništa. Samo me odvezi.
Nije to pametno!
To je baš dobra ideja.
-Nisam pitala što misliš. -Pardon.
-Zašto nije pametno? -Pa evo.
17. pravilo.
„Anđeli pripravnici moraju pokazati strpljenje
dok njima dodijeljeno ljudsko biće proživljava promjene u duši.“
Možda je nazrela svjetlo,
ali to ne znači da već zna kako njime može svijetliti.
Nije spremna za razgovor s Carlom.
Hej!
Spremna je bome!
Je li tako?
Naravno da sam spremna, samo vozi.
Eto!
Netko se previše osilio!
Ništa se ne brini.
Prokrčit ću ja njima prolaz.
Prolaz?
Idem prečacem kroz Blaineov prolaz.
Fino.
Pravi si anđeo.
Pa ti sad reci!
Rekla ti je da si anđeo.
Što trebaš?
Imam pune ruke posla, večeras se moram iseliti.
Nećeš to valjda baciti?
Kakve veze ima? Tebi je sve to smeće.
To je prototip koji je moj otac sam izradio.
Visjela je u gradskom paviljonu.
Stvarno? Nisam znao.
Carle.
Imao si pravo za sve što si rekao o ovom gradu.
I o mom ocu. Sada to znam.
Baš lijepo.
Daj prestani i saslušaj me.
Između nas sve je moglo biti drukčije.
-Želim objasniti… -Stani.
Davno je prošlo što je moglo biti. Neće se vratiti razgovorom.
Ne ide to tako.
Koliko košta svjetiljka?
Kuća časti.
Sretan Božić.
Baš sam krenula na ponoćku.
Što je bilo s Carlom?
Dao mi je očevu svjetiljku.
Odlično.
Noć je uvijek najmračnija prije…
Upališ svjetlo zato što…
Ne znaš da već postoji plan.
Sve je u redu.
Ponekad nam nedostaju anđeli.
Tu su kad te sjena neka prati
Kad izgubiš nekog koga voliš
Tuga je ljubav
koju nemaš komu dati.
Sretan Božić, Regina.
Sretan Božić, Felicity.
Odlične vijesti, Violet je sve bolje. Još samo da se probudi.
Cijeli grad se moli.
Tvoja propovijed na ponoćki bit će nam dodatni poticaj.
I za to bi se mogla pomoliti, ljubavi.
Aha, još nisi napisao propovijed za večerašnju ponoćku?
Znaš da mi pod stresom bolje ide.
Bog je 6 dana radio da je sve praskalo. Zato to i je teorija velikog praska.
Bolje ti je da prestaneš teoretizirati,
inače ćemo zakasniti.
Ma nema problema.
Margeline prvo digne raspoloženje.
Uvijek sam sanjar bila
A snovi ti daju krila
Ali dobio si ih uzalud
Ako u let
Ne uložiš trud
E pa Jenna,
samo da znaš, dijeljenja krila snovima moj je fah.
Nade sve su jalovije
Ni u budućnosti spasa nije
Nekoć stijena, sad si ispijena
Nekoć visoko dignuta čela, sad sumnja te načela
Vjera sustaje kad snova nestaje
OTVORENO, UĐITE
VRAĆAM SE
Samo izdrži ti, vjera će se vratiti
DELOŽACIJA
Čuda uvijek ima
Tako je to s njima
Čut će Bog molitvu tvoju
Poslati pomoć Svoju
Da breme podijeli što ne možeš sam nositi
Kad anđeo ti u snove zaviri
Onda ih i ostvari
Kad anđeo zna što ti je na umu
Pomaže u tvom naumu
Ne možeš ni naslutiti što sve znaju anđeli
Čega se bojiš, koja te sumnja mori
Što želiš, za što tvoje srce gori
Čežnje i težnje
Što je u dubini duše tvoje
Anđelima poznato je
Znamo što ti treba da vrata prošlosti zatvoriš
Zaboraviš i oprostiš, sreću stvoriš
Znamo kada ti duh svlada nemoć
I kada treba doletjeti upomoć
Kad anđeo ti u snove zaviri
Onda ih i ostvari
Kad anđeo zna što ti je na umu
Pomaže u tvom naumu
Anđeli su dar iz Božjeg sanduka s blagom
Radost dijele pred svakim pragom
Istinu, ljubav i svjetlo
Siju na svako tlo
Vjeruj, anđeli znaju to
Anđeli lete jer su srca laka
Anđeli se sjaje i iz mraka
Uvijek su tu
Noću i danju
Znam da anđeli znaju
Znaju oni
Znam da anđeli znaju
I blistaju
Vjerujem da anđeli
Znaju.
Pomozi mi.
Molim te.
Posvijetli put svojoj kćeri.
„Regina Fuller
rodila je dječačića
koji je predan…
Predan na posvojenje.
A dobio je ime…“
Vidim sad koliko me otac volio
Moju mračnu tajnu na svjetlo je iznio
Rekao je da sam bistra
Njegova zvijezda
A možda
Možda
Pravo ima
Evo kako stoje stvari.
Violet je u bolnici.
Možda u ovom času ne osjećamo da nas Bog štiti, voli i podupire.
Ali dovoljno je da se molimo.
Da!
On želi i da ustrajemo.
Da što? Pokušamo!
-Ništa nemoguće nije -Treba pokušati
-Snovima treba priliku dati -Na nebu sreću okušati
Pobjednici se ne boje…
U visine jurišati
Svaki dan jak ostani
Pokušaj
Svaki dan ustani i…
Pokušaj
Na nebu sreću…
Okušaj
Možeš ti to, samo pokušaj
Samo bar pokušaj
Pokušaj
-Da -Pokušaj
Bar pokušaj
Pokušaj
Samo bar pokušaj
Pokušaj
Tako je
Pokušaj
-Samo bar pokušaj -Daj, daj
Ništa nemoguće nije
Pokušaj
Možeš ti to, samo…
Pokušaj
Pobjednici se ne boje, znaj
Pokušaj
Bar pokušaj
Samo bar pokušaj
Svaki dan ustani
I pokušaj
Sretan Božić.
-Sretan Božić, pastore. -Sretan Božić.
Mack je nazvao. Violet se probudila.
Hvala nebesima!
Vjera otvara vrata
da čuda uđu.
Ja i dalje vjerujem.
Samo što…
Nekako…
Moja se vjera mora malo uozbiljiti.
Ne mogu očekivati da anđeli zapjevaju.
I da se svakom ispuni želja,
kao da je Bog neki Djed Mraz.
Dušo, čuda su svakojaka.
Možda je čudo u Fullervilleu što ćemo bez obzira na sve imati snage za promjenu.
Dobro kažeš.
Aha!
Kakva priča!
Regina, morate mi prestati ovako raditi o glavi.
Dr. Marshall, strašno mi je žao!
Nije zbog tumora, samo mi se žuri.
Znam, ostavio sam vam poruku.
Nalaz je potpuno uredan.
Onaj prvi nalaz je valjda posljedica kvara na stroju ili…
Ako nije to, onda je božićno čudo.
Hvala vam na lijepim vijestima.
-Pastore Christian. -Bez brige, odlazimo.
Ne.
Donijela sam vam božićni dar.
To je svjetiljka s trga?
Da.
Pripadala je mom ocu.
A sad…
Pripada vama.
Ne razumijem.
Našla sam nešto unutra.
Obiteljsku Bibliju mog oca.
Našu Bibliju.
U njoj je povijest…
Naše obitelji.
Zapisana je u Bibliji.
Dakle, istina je.
-Ajoj! -Molim?
To sam i ja rekla.
S obzirom na sve što se događalo u Fullervilleu,
nisam bio siguran što večeras želim reći.
Onda smo doživjeli prvo božićno čudo.
Violet je budna.
Tako je!
Blažena bila!
A onda nešto nevjerojatno.
I ja sam…
dobio svoje božićno čudo.
Dok sam rastao u ovom gradu,
imao sam osjećaj da me netko uvijek ima na oku.
Dolazio je na sve moje bejzbolske utakmice, makar sjekire padale.
Došao je čak i na moju maturu.
Tom je čovjeku drag bio svaki stanovnik ovoga grada.
To je bio Jack Fuller.
Jack.
Da, Jack.
Ovo nam je prvi Božić bez Jacka.
Jenni i meni jako nedostaje.
Jacku bi se sigurno svidjela…
propovijed koju sam odabrao večeras.
O mladoj djevojci.
Djevojci koja je zatrudnjela.
A prije mnogo godina…
Znate li da je tada
nisu prihvatili ni u vlastitom gradu?
I tako…
Dijete je završilo na posvojenju.
To sam dijete bio ja.
A večeras, ove najsvetije od svih noći,
doživio sam tu sreću…
Da vidim tko me rodio.
Pozdravite moju majku.
Reginu Fuller.
-Regina. -Regina?
Regina!
Sretan Božić svima
i laka vam noć.
Ma ja sam znao!
E nisi!
Anđeoska je molitva
Da svatko podijeliti zna
Ljubav, mir i dobrotu zasluženu
S bližnjima
Ljubav u sebi naći
Prema sestrama i braći
Pomoći u nedaći
I onima izvan trga tog
Molitva je anđela svakog
Ovo je moja božićna
Moja božićna molitva
Hvala.
Nemoj zahvaljivati meni.
Ja sam odgovor na molitvu tvog oca.
Kad mi je otac umro…
Danas mi je netko jako mudar,
moja prijateljica,
Felicity,
rekla da je tuga
ljubav koju nemaš komu dati.
Rasla sam
sa željom da očuvam
očevo naslijeđe i njegove snove o ovom divnom gradu.
Ali onda su se…
Život…
I smrt.
Upleli. I…
Kao što moja najstarija prijateljica može potvrditi,
postala sam jako zlobna.
Dobro je, zlato.
Oprostite što sam bila
Tako slijepa i šuplje glave
Što sam govorila i radila
Stvari nelaskave
Oprostite što sam vas okrivila za sve
Svoje postupke
Ali sad uistinu sramim se
Što sam uzela zdravo za gotovo
Vaše srce premeko
I zato sad za priliku vas molim
Za novi list u životu da se osokolim
Možete li mi oprostiti?
Ikada?
Žao mi je zbog nanesenog jada
Kad si za tuđe osjećaje gluh
Lako je ljudski povrijediti duh
Griješiti je ljudski
Božanski opraštati
Za grijehe želim ispaštati
Iako nisam zaslužila
Molim vas od srca
Oprostite mi
Snove sam vaše razorila
Spoznaja me ta sorila
Odsad pa ubuduće
Poduzimat ću sve moguće
A vas i Boga molim za nadahnuće
Recite da ćete mi oprostiti
Molim vas, oprostite meni
Molim vas
Molim oprostite
Meni
Želim da i ja i ovaj grad ponovno budemo sretni.
Želim da svjetla na trgu blješte svaku noć.
Da cijene zakupa budu male, a nade velike.
Zato što…
neću prodati ovaj grad!
Regina!
Naša božićna proslava počinje ovog časa!
Za Božić mirenje briše svađu, nestaje mrzovolje
Za Božić se ponovno nađu prijateljice najbolje
-Za Božić bake dođu na svoje -Valjda je unuče na putu
Za Božić i djedovi se broje Neće valjda sjediti u kutu
Božić je vrijeme da se zapjeva
La-la
Da odjeknu sva zvona crkvena
Din-don
Za Božić se zvižduće
Poljupci dijele se
Božić na trgu ovo je
Svi skupili su se
Smiju se, pjevaju, zvona se čuju…
Regina!
Violet!
Ti si zvijezda sjajna!
A jednom ćeš upravljati gradom.
Hvala vam. Znam što ste učinili za Violet.
Ovo je moj sin.
Molim?
Ostala si mi dužna ples.
-Poslije ću ti objasniti. -Otkud sad to?
Anđele, vidi svjetla što se ljeskaju.
Vidi se gdje je lučonoša bio.
A eno i Regine, svuda pronosi svoje svjetlo.
Divota!
Božić je kad se za druge zauzimaš
Kad si najbolji što možeš biti
Božić je kada dijeliš što imaš
Kad si svjestan svake dobrobiti
Za Božić se anđeli skupe
Grijehe da otkupe
Posao sad čeka vas
Stisnite zato gas
Svjetlo svoje upalite
To pravi Božić je
I zato pokušaj, budi prvi na planini
Pokušaj, prvi se do neba vini
Ne slušaj nikog
Tko ti „ne možeš“ kaže
Dokaži takvom
Da laže
Ako se i izgubiš, traži putokaz
U Božjim očima to nije poraz
Zato krila raširi i vjeruj u ono što znaš
Nikad nećeš znati
Ako ne pokušaš
Najteži je korak prvi jer strah ga prati
Ali ako ne pokušaš
Nikad nećeš znati
Moraš pokušati
Prijevod titlova: Sandra Mlađenović